ai4bharat/Pralekha huggingface dataset:
பெட்ரோலியம் மற்றம் இயற்கை எரிவாயு அமைச்சகம்
பெட்ரோல் மற்றும் இயற்கை எரிவாயுவை வீட்டுக்கே விநியோகம் செய்தல், சர்வதேச சந்தையில் கச்சா எண்ணெய் கொள்முதல் உள்ளிட்ட அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு தர்மேந்திர பிரதான், கீழ்கண்ட தகவல்களை தெரிவித்தார்:
இந்தியன் ஆயில் கார்ப்பரேஷன், இந்துஸ்தான் பெட்ரோலியம் கார்ப்பரேஷன் மற்றும் பாரத் பெட்ரோலியம் கார்ப்பரேஷன் ஆகிய எண்ணெய் சந்தைப்படுத்துதல் நிறுவனங்கள் பெட்ரோல் மற்றும் இயற்கை எரிவாயு போன்ற பொருட்களை வீட்டுக்கே வந்து விநியோகம் செய்யும் திட்டம் எதுவும் இல்லை என்று தெரிவித்துள்ளன.
வாகனங்களில் வீடுகளுக்கு சென்று எரிபொருள் வழங்குவது அனுமதிக்கப்படவில்லை என்றும், குறிப்பிட்ட வர்த்தக வாடிக்கையாளர் தளங்களில் மட்டுமே விதிகள் மற்றும் பாதுகாப்பு நெறிமுறைகளுக்கு உட்பட்டு இந்த வசதி அளிக்கப்படுவதாகவும் அவை தெரிவித்துள்ளன.
சர்வதேச சந்தையில் கச்சா எண்ணெயின் விலை குறைந்ததை பயன்படுத்திக் கொண்டு, 16.71 மில்லியன் பீப்பாய் கச்சா எரிபொருளை இந்த வருடத்தின் ஏப்ரல் மற்றும் மே மாதங்களில் இந்தியா வாங்கியது.
பெட்ரோல் மற்றும் டீசல் விலைகள் முறையே 2010 ஜூன் 26 மற்றும் 2014 அக்டோபர் 19 முதல் சந்தை நிலவரங்களுக்கேற்ப நிர்ணயிக்கப்படும் என்று அரசு முடிவு செய்தது.
அது முதல், எண்ணெய் விற்பனை நிறுவனங்கள் சர்வதேச விலைகள் மற்றும் இதர விஷயங்களைக் கருத்தில் கொண்டு பெட்ரோல் மற்றும் டீசல் விலைகளை நிர்ணயித்து வருகின்றன.
பிரதமரின் ஏழைகள் நல்வாழ்வுத் திட்டத்தின் கீழ், பிரதமரின் உஜ்வால் திட்ட பயனாளிகளுக்கு ஏப்ரல் முதல் மூன்று மாதங்களுக்கு இலவச எரிவாயு உருளைகள் வழங்க முடிவெடுக்கப்பட்டு செயல்படுத்தப்பட்டது. இந்த திட்டம் 2020 செப்டம்பர் 30 வரை நீட்டிக்கப்பட்டுள்ளது.
தங்களால் விநியோகிக்கப்படும் எரிவாயு உருளைகள் இந்தியாவிலேயே தயாரிக்கப்பட்டவை என்றும் இவை இறக்குமதி செய்யப்படுவது இல்லை என்றும் எண்ணெய் சந்தைப்படுத்துதல் நிறுவனங்கள் தெரிவித்துள்ளன.
சர்வதேச சந்தையில் சமையல் எரிவாயு விலை ஏற்றத்தில் இருந்து நுகர்வோர்களை பாதுகாக்க இந்திய அரசு நடவடிக்கை எடுத்து வருகிறது.
மேலும் விவரங்களுக்கு :
https://pib.gov.in/PressReleasePage.aspx?PRID=1657206
(Visitor Counter : 189
மனித வள மேம்பாட்டு அமைச்சகம்
நீட், ஜேஇஇ புதிய தேர்வு தேதிகள்: மனிதவள மேம்பாட்டுத் துறை அமைச்சர் அறிவிப்பு.
தேசிய அளவில் மருத்துவக் கல்வி, பொறியியல் கல்வி ஆகியவற்றுக்காக நடத்தப்படும் நுழைவுத் தேர்வுகளுக்கான புதிய தேதிகளை மத்திய மனித வள மேம்பாட்டுத் துறை அமைச்சர் ரமேஷ்குமார் போக்ரியால் நிஷாங்க் இன்று  அறிவித்தார்.
ஆன்லைன் வழியாக மாணவர்களிடம் பேசிய அவர், “மாணவர்களின் பாதுகாப்பு கருதியும், தரமான கல்வியை உறுதி செய்யவும் மனித வள மேம்பாட்டு அமைச்சகத்தின் அறிவுரைப்படி தேர்வுகளைத் தள்ளி வைக்க தேசியத் தேர்வு முகமை  முடிவெடுத்துள்ளது” என்றார்.
இதன் படி, ஜேஇஇ  முதன்மைத் தேர்வு  வரும் செப்டம்பர் 1ஆம் தேதி முதல் 6ஆம் தேதி வரையில் நடைபெறும். முதன்மைத் தேர்வு  செப்டம்பர் 27ஆம் தேதி நடைபெறும். நீட்  தேர்வு செப்டம்பர் 13ஆம் தேதி நடைபெறும்.
அமைச்சர் மேலும் பேசியதாவது:
“தற்போது தொற்று பரவியுள்ள சூழ்நிலையில், மாணவர்களின் பாதுகாப்பு, கல்வி நலம் ஆகியவற்றை உறுதி செய்வதற்கே முக்கியத்துவம் தரப்படுகிறது. தொற்றினால் மாணவர்கள் பாதிக்கப்படாமல் இருப்பதற்காக தேர்வுகள் நடத்தப்படும் போது, உள்துறை மற்றும் மக்கள்நல்வாழ்வு அமைச்சகங்களின் வழிகாட்டு நெறிகளைக் கட்டாயமாகக் கடைப்பிடிக்கிறோம்.
தேர்வு நடத்தப்படும் மையங்களில் தனிநபர் இடைவெளி உறுதியாகக் கடைப்பிடிக்கப்படும். அதற்கான அனைத்து முன்னெச்சரிக்கை நடவடிக்கைகளும் எடுக்கப்பட்டுள்ளன.
மாணவர்கள் தங்களது மனத்தில் எந்த வித மன அழுத்தமும் கொள்ளாமல், படிப்பில் மட்டுமே கவனம் செலுத்த வேண்டும். தேசியத் தேர்வு முகமை  அனைத்து மாணவர்களுக்கும் இதற்காகத் தனியாக தேர்வு செயலியை உருவாக்கியுள்ளது. மாணவர்கள் அதைப் பதிவிறக்கம் செய்து, உரிய வகையில் தங்களது தயாரிப்பை மேற்கொள்ளலாம்.
மாணவர்கள் அனைவரும் சிறந்த வகையில் தேர்வு எழுத மனமார்ந்த வாழ்த்துகளைத் தெரிவித்துக் கொள்கிறேன்”
இவ்வாறு அமைச்சர் கூறினர்.
மத்திய அமைச்சரவை
ஒடிஷா மாநிலம் ஜர்சுகுடா விமான நிலையத்தை “வீர் சுரேந்திர சாய் விமான நிலையம், ஜர்சுகுடா” என்று பெயர் மாற்றம் செய்ய மத்திய அமைச்சரவை ஒப்புதல்
ஒடிஷா மாநிலம் ஜர்சுகுடா விமான நிலையத்தை “வீர் சுரேந்திர சாய் விமான நிலையம், ஜர்சுகுடா” என்று பெயர் மாற்றம் செய்ய பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
வீர் சுரேந்திர சாய் ஒடிஷாவைச் சேர்ந்த பிரபல விடுதலை போராட்ட வீரர். ஜர்சுகுடா விமான நிலையத்திற்கு இவரது பெயரை சூட்டுவது அவருக்கு செலுத்தும் தகுந்த அஞ்சலியாக இருக்கும். இந்த பெயர் மாற்றம் ஓடிஸா மாநில மக்கள் மற்றும் அரசின் நீண்ட நாள் கோரிக்கையாகும்.
தொழிலாளர் மற்றும் வேலைவாய்ப்பு அமைச்சகம்
தங்களது தரவு மையத்தில் இருந்து எந்தத் தகவலும் வெளியாகவில்லை என்று ஊழியர்கள் வருங்கால வைப்பு நிதி அமைப்பு, ஈ.பி.எஃப்.ஓ தெரிவித்துள்ளது
தரவுப் பாதுகாப்பு நடவடிக்கையின் ஒரு பகுதியாக பொதுச் சேவை மையங்களின் சர்வர்கள் மற்றும் விருந்தோம்பல் சேவைகளை வைரஸ் சோதனைகள் நிறைவடையும் வரை நிறுத்தி வைத்து முன்கூட்டிய நடவடிக்கையை ஈ.பி.எஃப்.ஓ மேற்கொண்டுள்ளது. எவ்விதத் தகவலும் வெளியேறாமல் பாதுகாப்பதை உறுதிசெய்ய அனைத்து முன்னெச்சரிக்கை நடவடிக்கைகளையும் ஈ.பி.எஃப்.ஓ எடுத்து வருகிறது.
ஈ.பி.எஃப்.ஓ தகவல்கள் எளிதில் பாதிப்படையக்கூடியவை என்று சமூக ஊடகங்களில் வந்துள்ள செய்தி அடிப்படையில் பொதுச்சேவை மையங்களின் முதன்மை நிர்வாக அதிகாரிக்கு இத்தகைய குறைபாட்டை நீக்கக்கோரி கடிதம் எழுதப்பட்டிருக்கிறது.
தரவுகள் மற்றும் மென்பொருள் தொடர்பான பாதுகாப்பு எச்சரிக்கைகள் நிர்வாக நடைமுறையில் வழக்கமானவைதான் என்றும், இவற்றின் அடிப்படையில் பொதுச் சேவை மையங்களின் சேவைகள் 2018 மார்ச் 22 ஆம் தேதி முதல் நிறுத்தி வைக்கப்பட்டுள்ளதாக ஈ.பி.எஃப்.ஓ தெரிவித்துள்ளது. இந்தச் செய்தி பொதுச் சேவை மையங்கள் மூலமான சேவைகள் தொடர்பானது என்றும், ஈ.பி.எஃப்.ஓ மென்பொருள் அல்லது தரவு மையம் சம்பந்தப்பட்டது அல்ல என்றும் தெளிவுப்படுத்தப்பட்டுள்ளது. இதுவரை எவ்விதமான தகவலும் வெளியாகவில்லை, அவ்வாறு வெளியானதாக உறுதிப்படுத்தப்பட்ட தகவலும் இல்லை.
எனவே, இந்தச் செய்திக் குறித்து கவலைப்படும்படியாக ஏதுமில்லை. ஈ.பி.எஃப்.ஓ தொடர்ந்து கண்காணிப்பு நடவடிக்கையில் ஈடுபட்டு வருகிறது. எதிர்காலத்திலும் தொடர்ந்து எச்சரிக்கையுடன் செயல்படும்.
(Visitor Counter : 150
நிதி அமைச்சகம்
இந்தியா- பங்களாதேஷ் இடையே 14-வது சுங்க கூட்டுக் குழு சந்திப்பு
இந்தியா - பங்களாதேஷ் இடையேயான 14-வது சுங்கக் குழுக் கூட்டம் கடந்த இரண்டு நாட்களாக தில்லியில் நடைபெற்றது. கூட்டத்திற்கு இந்தியாவின் மத்திய மறைமுக வரிகள் மற்றும் சுங்க வாரியத்தின் உறுப்பினர்  மற்றும் பங்களாதேஷின் தேசிய வருவாய் வாரியத்தின் உறுப்பினர்  ஆகியோர் இணைந்து தலைமை வகித்தனர்.
சுங்க ஒத்துழைப்பு மற்றும் எல்லை தாண்டிய வர்த்தக வசதி தொடர்பான பிரச்சினைகள் குறித்து விவாதிக்க இந்தியா-பங்களாதேஷ் கூட்டு சுங்கக் குழுக் கூட்டங்கள் ஆண்டுதோறும் நடத்தப்படுகின்றன. நில எல்லைகளில் சுமூகமான சுங்க அனுமதிக்கான இணைப்பை மேம்படுத்துவதற்கும் வர்த்தக உள்கட்டமைப்பை மேம்படுத்துவதற்கும் இந்தக் கூட்டங்கள் முக்கிய பங்கு வகிக்கின்றன. மேற்கு வங்கம், அசாம், மேகாலயா, திரிபுரா மற்றும் மிசோரம் மாநிலங்களில் இந்தியா-பங்களாதேஷ் எல்லையில் 62 நில சுங்க நிலையங்கள்  உள்ளன.
2022 மே 17 தேதியிட்ட சுற்றறிக்கையின் படி எந்தவொரு உள்நாட்டு கொள்கலன் கிடங்கிலும்  சுங்க அனுமதி வசதியுடன், மூடிய கொள்கலன்களில் பங்களாதேஷில் இருந்து இந்தியாவுக்கு ரயில் மூலம் ஏற்றுமதி செய்ய அனுமதிப்பது போன்ற பல வர்த்தக வசதி நடவடிக்கைகளை இந்தியா சமீபத்தில் மேற்கொண்டது. இது எல்லை வர்த்தகப் புள்ளிகளின் நெரிசலைக் குறைக்க உதவும். இந்தியாவில் உள்ள தகவல் தொடர்பு தொழில்நுட்பங்களில் இருந்து உள்நாட்டு நீர்வழிகளைப் பயன்படுத்தி பங்களாதேஷுக்கு சரக்குகளை ஏற்றுமதி செய்ய ஏதுவாக செப்டம்பர் 09, 2022 தேதியிட்ட சுற்றறிக்கை வெளியிடப்பட்டுள்ளது. இதேபோல், மூன்றாம் நாடுகளுக்கு அனுப்பப்படும் பங்களாதேஷின் கொள்கலன் ஏற்றுமதி சரக்குகளை நதி மற்றும் தரை வழிகளைப் பயன்படுத்தி இந்தியா வழியாக பரிமாற்றம் செய்ய 2022 செப்டம்பர் 14 தேதியிட்ட சுற்றறிக்கை வெளியிடப்பட்டுள்ளது. இதே போல், 07 பிப்ரவரி 2023 தேதியிட்ட சுற்றறிக்கை டெல்லி ஏர் கார்கோவைப் பயன்படுத்தி பங்களாதேஷ் ஏற்றுமதி சரக்குகளை மூன்றாம் நாடுகளுக்கு அனுப்ப அனுமதித்துள்ளது.
புதிய நில சுங்க நிலையங்களைத் திறப்பது, துறைமுகக் கட்டுப்பாடுகளைத் தளர்த்துவது, சாலை மற்றும் ரயில் உள்கட்டமைப்பை மேம்படுத்துவது, சுங்கத் தரவுகளின் வருகைக்கு முந்தைய பரிமாற்றம் மற்றும் சுங்க ஒத்துழைப்பு குறித்த இருதரப்பு ஒப்பந்தம் போன்ற பல இருதரப்பு பிரச்சினைகள் குறித்து 14-வது ஜே.ஜி.சி கூட்டத்தில் விவாதிக்கப்பட்டது. 13-வது ஜே.ஜி.சி கூட்டத்தில் முடிவு செய்யப்பட்டபடி சட்டோகிராம் மற்றும் மோங்லா துறைமுகங்களின்  பயன்பாடு குறித்த ஒப்பந்தத்தை செயல்படுத்துவதற்கான அறிவிப்பை வெளியிட்டதற்காக பங்களாதேஷுக்கு இந்தியா நன்றி தெரிவித்தது, மேலும் ஏ.சி.எம்.பியின் அந்தந்த போக்குவரத்து தொகுதிகளின் மின்னணு இணைப்பு குறித்த விவாதங்களைத் தொடங்கியது.
பரஸ்பர நலன் சார்ந்த துறைகளில் ஒத்துழைப்பை மேம்படுத்த இரு தரப்பினரும் உறுதிபூண்டதன் மூலம் இருதரப்பு சந்திப்பு வெற்றிகரமாக நிறைவடைந்தது.ANU/AP/PKV/KPG
(Visitor Counter : 54
உள்துறை அமைச்சகம்
இந்தியர்களின் பாதுகாப்பும், ஆரோக்கியமான வாழ்வுமே மோடி அரசின் மிக முக்கிய முன்னுரிமைகள் ஆகும்: அமித் ஷா
இந்திய மக்களின் பாதுகாப்பும், ஆரோக்கியமான வாழ்வுமே பிரதமர் திரு நரேந்திர மோடி தலைமையிலான அரசின் மிக முக்கிய முன்னுரிமைகள் என்று மத்திய உள்துறை அமைச்சர் திரு அமித் ஷா இன்று கூறினார்.
நாட்டு மக்களுக்கு பிரதமர் ஆற்றிய உரைக்கு பிறகு அது குறித்து தனது டிவிட்டர் பக்கத்தில் கருத்து தெரிவித்துள்ள திரு அமித் ஷா, "கொரோனா வைரசுக்கு எதிரான இந்த போரில், மக்களின் உயிர்களை காப்பதையே அதன் தலையாயக் கடமையாக மோடி அரசு கருதுகிறது. நாட்டு மக்களுக்கு இன்று ஆற்றிய உரையின் போது இந்த உறுதியை பிரதமர் மீண்டும் ஒருமுறை வெளிப்படுத்தினார்," என்றார்.
தடுப்பு மருந்து கண்டுபிடிக்கப்படும் வரை எச்சரிக்கை நடவடிக்கைகளை கைவிட வேண்டாம் என்ற பிரதமர் திரு நரேந்திர மோடி அவர்களின் வேண்டுகோளை தங்களையும் தங்களது குடும்பத்தையும் காத்துக் கொள்வதற்கான வழி காட்டும் மந்திரமாக பின்பற்றுமாறு அனைவரையும் நான் கேட்டுக்கொள்கிறேன் என்று கூறிய மத்திய உள்துறை அமைச்சர், "ஒன்றுபட்ட மற்றும் உறுதி பூண்ட இந்தியாவால் மட்டுமே இந்தப் பெரும்தொற்றை வெல்ல முடியும்," என்றார்.
----
(Visitor Counter : 124
நீர்வளத் துறை அமைச்சகம்
பஞ்சாபில் உள்ள ரவி ஆற்றின் குறுக்கே ஷாபூர்கண்டி அணை  அமலாக்கத்திற்கு அமைச்சரவை ஒப்புதல்
பஞ்சாபில் உள்ள ரவி ஆற்றின் குறுக்கே அமைக்கப்படும் ஷாபூர்கண்டி அணைத்திட்ட அமலாக்கத்திற்கு பிரதமர் திரு. நரேந்திர மோடி தலைமையிலான அமைச்சரவை ஒப்புதல் அளித்துள்ளது. இதற்கு 2018-19 முதல் 2022-23 வரை ஐந்தாண்டு காலத்திற்கு மத்திய அரசு  ரூ.485.38 கோடி உதவி வழங்கும்.
தற்போது மாதோப்பூர் வழியாக பாகிஸ்தானுக்கு சென்று வீணாகும் ரவி நதியின் தண்ணீரின் அளவைக் குறைக்க இந்தத் திட்டத்தின் அமலாக்கம் உதவும்.
செலவினம்
ஷாபூர்கண்டி அணைத் திட்டப் பணிகளுக்கு ஆகும் செலவு ரூ. 1973.53 கோடி.  இதில் ரூ.485.38 கோடி மத்திய உதவியாக வழங்கப்படும்.
பயனாளிகள்
பஞ்சாபில் 5000 ஹெக்டேரும், ஜம்மு-கஷ்மீர் மாநிலத்தில் 32,172 ஹெக்டேரும் பாசன வசதி பெறும். இந்தத் திட்டத்தின் அமலாக்கம் 6.2 லட்சம் மனித நாட்கள் சாதாரண தொழிலாளர்களுக்கும் 6.2 லட்சம் மனித நாட்கள் பாதியளவு திறன்கொண்ட தொழிலாளர்களுக்கும் 1.67 லட்சம் மனித நாட்கள் முழுத்திறன் கொண்ட தொழிலாளர்களுக்கும் வேலைவாய்ப்பை உருவாக்கும்.
பிரதமர் அலுவலகம்
மகாராஜா பீர் பிக்ரம் மாணிக்ய பகதூரின் பிறந்த நாளை முன்னிட்டு பிரதமர் அவரை நினைவு கூர்ந்தார்
மகாராஜா பீர் பிக்ரம் மாணிக்ய பகதூரின் பிறந்தநாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
ஒரு எக்ஸ் பதிவில், பிரதமர் கூறினார்
"மகாராஜா பீர் பிக்ரம் மாணிக்ய பகதூரின் பிறந்த நாளில் அவரை நினைவு கூர்கிறேன். அவரது தொலைநோக்குப் பார்வையும், தலைமையும் தலைமுறைகளுக்கு தொடர்ந்து உத்வேகம் அளித்து வருகிறது. திரிபுராவின் சமூக பொருளாதார முன்னேற்றத்திற்காக அயராது பாடுபட்டவர்.
ANU/SM/KRS
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 177.70 கோடியைக் கடந்தது
நாட்டில் கடந்த 24 மணி நேரத்தில் 18 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 177.70 கோடியைக்  கடந்தது. 2,04,61,239 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 16,864 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,23,24,550ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.59 சதவீதமாக உள்ளது. கடந்த 24 மணி நேரத்தில் 6,915 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 92,472 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.22 சதவீதமாக உள்ளது.
கடந்த 24 மணி நேரத்தில் 9,01,647 கொவிட் பரிசோதனைகள் செய்யப்பட்டன. இதுவரை சுமார் 76.83 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 1.11 சதவீதமாக உள்ளது. தினசரித் தொற்று விகிதம் 0.77 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801977
(
எரிசக்தி அமைச்சகம்
தடையில்லா மின்சாரம் வழங்குவதற்கு போதிய நிலக்கரி இருப்பை உறுதி செய்யும் வகையில் 10 சதவீதம் வரையிலான கலப்பு நோக்கத்திற்காக நிலக்கரியை இறக்குமதி செய்துகொள்ளுமாறு மாநில அரசுகளை திரு ஆர்.கே.சிங் வலியுறுத்தியுள்ளார்
சில மாநிலங்களில் உள்ள மின் உற்பத்தி நிறுவனங்களின் நீண்ட தூர நிலக்கரிப் போக்குவரத்தைத் தவிர்ப்பதற்காக, இணைப்பு நிலக்கரியில் 25 சதவிகிதம் வரை சுங்கச்சாவடி வசதி அனுமதிக்கப்படும். ஐசிபி ஆலைகள், கலப்படத்திற்கான நிலக்கரி இறக்குமதி மற்றும் நிலக்கரி கையிருப்பு ஆகியவற்றை மதிப்பாய்வு செய்வதற்கான கூட்டம், மத்திய மின்சாரம், புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர்.கே. சிங் தலைமையில் நடைபெற்றது. சுரங்கங்களுக்கு அருகிலுள்ள ஆலைகளில் மாநிலங்கள் தங்கள் இணைப்பு நிலக்கரியை உகந்த முறையில் பயன்படுத்துவதற்கு இந்த நடவடிக்கை உதவிடும் என்றும்,தொலை தூர மாநிலங்களுக்கு நிலக்கரி போக்குவரத்துக்கு பதிலாக மின்சாரத்தை அனுப்புவது எளிதாக இருக்கும் என்றும் அவர் தெரிவித்தார்.
இக்கூட்டத்தில், மாநிலங்களின் முதன்மை செயலாளர்கள் மற்றும் மூத்த அதிகாரிகள், தனிப்பட்ட மின் உற்பத்தியாளர்கள் மற்றும் ICB ஆலைகளின் பிரதிநிதிகள் ஆகியோர் கலந்து கொண்டனர். நேற்று நடைபெற்ற இந்த ஆய்வுக் கூட்டத்தில் மத்திய மின் துறை செயலர் திரு அலோக் குமார், கூடுதல் செயலர் திரு விவேக் குமார் தேவாங்கன் மற்றும் மத்திய பொதுத்துறை நிறுவனங்களின் தலைவர் மற்றும் மேலாண் இயக்குனர்கள் கலந்து கொண்டனர். அதிகரித்து வரும் மின்தேவையை கருத்தில் கொண்டு இந்த கூட்டம் நடைபெற்றது.
இக்கூட்டத்தில், இறக்குமதி செய்யப்பட்ட நிலக்கரி அடிப்படையிலான ஆலைகளின் செயல்பாடுகளை அமைச்சர் ஆய்வு செய்தார். அனைத்து ஐசிபி ஆலைகளும் நியாயமான கட்டணத்தில் செயல்படுவதை உறுதி செய்ய நிலக்கரி கொள்முதல் செய்யும் அனைத்து மாநிலங்களுக்கும் அவர் அறிவுத்தினார். ஐசிபி ஆலைகளில் உள்ள அனைத்து வகை செயல்பாடுகள் சார்ந்த சிக்கல்களுக்கு தீர்வு காண்பதன் மூலம் அவற்றை முழுமையாக செயல்பட வைக்க முடிவு செய்யப்பட்டது.
வேகமாக அதிகரித்து வரும் மின் தேவையைக் கருத்தில் கொண்டு, அனைத்து மின் உற்பத்தி நிறுவனங்களும் பத்து சதவிகிதம் வரை நிலக்கரி கலப்பிற்க்காக அதனை இறக்குமதி செய்ய நடவடிக்கைகள் மேற்கொள்ளப்பட வேண்டும் என்று பரிந்துரைக்கப்பட்டது. மாநிலம் மற்றும் மின் உற்பத்தி நிறுவனங்கள் வாரியாக இலக்கு நிர்ணயிக்கப்பட்டு, மழைக்காலத்தில் உள்நாட்டு நிலக்கரி விநியோகம் பாதிக்கப்படுவதால், பருவமழை தொடங்கும் முன், கலப்படத் தேவைக்கான நிலக்கரி விநியோகத்தை உறுதி செய்ய வலியுறுத்தப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816315
மனித வள மேம்பாட்டு அமைச்சகம்
கொவிட்-19-ஆல் சமூகத்தில் ஏற்பட்டுள்ள உளவியல் ரீதியிலான தாக்கம் குறித்த சமூக கருத்துக்களை மதிப்பிடுவதற்கான வினாப்பட்டியலை மத்திய மனிதவள மேம்பாட்டு அமைச்சகத்தின் இந்திய தேசிய புத்தக அறக்கட்டளை வெளியிட்டுள்ளது
கொவிட்-19 மற்றும் அதைத் தொடர்ந்த பொது முடக்கம் தொடர்பாக எழுந்துள்ள பிரச்சினைகளுக்கு தீர்வு காண பல பரிமாண அணுகுமுறையை மத்திய அரசு எடுத்து வருவதன் தொடர்ச்சியாக, மத்திய மனித வள மேம்பாட்டு அமைச்சகத்தின் கீழ் இயங்கி வரும் புத்தக வெளியீடு மற்றும் மேம்பாட்டு அமைப்பான தேசிய புத்தக அறக்கட்டளை, தொற்றால் ஏற்பட்டுள்ள உளவியல் ரீதியிலான சமூக தாக்கம் குறித்து 7 கையேடுகளை வெளியிடத் தயார் நிலையில் உள்ளது. தொற்று பரவலால் ,உளவியல் ரீதியாக சமூகத்தில் ஏற்பட்டுள்ள தாக்கத்தைச் சமாளிக்க, உளவியல் நிபுணர்கள் மற்றும் ஆலோசகர்களைக் கொண்ட ஆய்வுக்குழு, சமூக கருத்துக்களை மதிப்பிடுவதற்கான கொரோனோ ஆய்வுகளைத் துவங்க உள்ளது.
பொதுமக்கள், ஆன்லைன் வினாக்கள் பட்டியல் ஆய்வில் பங்கேற்று, தமது உணர்வுகளையும், அனுபவங்களையும் பகிர்ந்து கொள்ளுமாறு கேட்டுக் கொள்ளப்படுகிறார்கள். கொரோனா வைரஸால் பாதிக்கப்பட்ட குடும்பங்களும் தங்களது கருத்துக்களை கூறுமாறு கேட்டுக் கொள்ளப்பட்டுள்ளார்கள். வினாக்களுக்கான இணைப்பு : https://nbtindia.gov.in/home__92__on-line-questionnaire-for-nbt-study.nbt.
(Visitor Counter : 106
பிரதமர் அலுவலகம்
திருமதி திரௌபதி முர்முவுடன் பிரதமர் சந்திப்பு
இந்திய குடியரசுத் தலைவராகத் தேர்ந்தெடுக்கப்பட்டுள்ள திருமதி திரௌபதி முர்முவை பிரதமர் திரு நரேந்திர மோடி சந்தித்து, வாழ்த்து தெரிவித்தார்.
“திருமதி திரௌபதி முர்மு அவர்களை சந்தித்து, வாழ்த்து தெரிவித்தேன்”, என்று பிரதமர் ட்விட்டரில் பதிவிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
சுகாதாரத் துறையில் உலக நாடுகள் இணைந்து செயல்பட வேண்டும்: டாக்டர் ஹர்ஷ் வர்தன்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்தன், ஸ்வீடன் இந்தியா நினைவு வாரத்தை முன்னிட்டு நடைபெற்ற இந்திய ஸ்வீடன் சுகாதார புதுமை மையம்-‘சுகாதார உரையாடல்’ என்னும் வருடாந்திர மாநாட்டை இன்று தொடங்கி வைத்து, அதற்குத் தலைமை தாங்கினார்.
நிகழ்ச்சியில் பேசிய அவர், “கடந்த 10 மாதங்களாக கொவிட்-19 பெருந்தொற்றால் இந்த பூமியில் ஏற்பட்டுள்ள சவால்கள் குறித்து பேசாமல் எந்த சுகாதாரம் தொடர்பான கலந்துரையாடலும் நிறைவு பெறாது. சவால்களை எதிர்கொள்வதற்கு பொறுப்புகளையும் நாம் பகிர்ந்து கொள்ள வேண்டும் என்பதை இந்தப் பெருந்தொற்று நமக்குக் கற்றுத் தந்துள்ளது. முன்னெப்போதும் இல்லாத வகையில் உலக நாடுகளுடன் இணைந்து நாம் செயல்பட வேண்டும். இதை கருத்தில் கொண்டே இருநாடுகளுக்கு இடையேயான ஒத்துழைப்பை மேம்படுத்த இரு நாடுகளின் பிரதமர்கள் விருப்பம் தெரிவித்துள்ளனர்”, என்று கூறினார்.
இந்திய ஸ்வீடன் சுகாதார புதுமை மையம், ஜோத்பூரில் உள்ள எய்ம்ஸ் மருத்துவமனையில் தலைசிறந்த புற்றுநோய் மையத்தை உருவாக்கும் முயற்சியில் ஈடுபட்டிருப்பதாக அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677716
மத்திய அமைச்சரவை
இந்திய பட்டயக் கணக்காளர்கள் நிறுவனம் மற்றும் நெதர்லாந்து கணக்காளர் நிறுவனத்துக்கும் இடையே புரிந்துணர்வு ஒப்பந்தத்திற்கு மத்திய அமைச்சரவை அனுமதி
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்திய பட்டயக் கணக்காளர்கள் நிறுவனமான ஐசிஏஐ-க்கும், நெதர்லாந்து கணக்காளர் நிறுவனத்துக்கும்  இடையேயான புரிந்துணர்வு ஒப்பந்தத்திற்கு அனுமதி வழங்கப்பட்டது.
இந்தப் புரிந்துணர்வு ஒப்பந்தத்தின் மூலம் இந்தியா மற்றும் நெதர்லாந்து நாடுகளின் கணக்குப் பதிவியல், நிதி மற்றும் தணிக்கை உள்ளிட்டவை மேலும் வலுவடையும்.
செயல்படுத்துவதற்கான வியூகங்கள் மற்றும் இலக்குகள்:
• நெதர்லாந்தில் தொழில்நுட்பம் சார்ந்த நிகழ்ச்சிகள், கருத்தரங்குகள், மாநாடுகள் ஆகியவற்றை ஐசிஏஐ மற்றும் விஆர்சி இணைந்து நடத்தும்.
• உறுப்பினர் மேலாண்மை, தொழில் நெறிமுறைகள், தொழில்நுட்ப ஆராய்ச்சி, தொழில்முறை சார்ந்த கல்வியைத் தொடர்தல், தொழில்ரீதியான கணக்கியல் பயிற்சி, கல்வித் தேர்வுகள் மற்றும் கணக்குப் பதிவியல் துறையில் திறன் மேம்பாடு உள்ளிட்ட துறைகளில் இரு நாடுகளின் ஒத்துழைப்பை ஏற்படுத்துவது
• நெதர்லாந்தில் கணக்குப் பதிவியல், நிதி, தகவல் தொழில்நுட்பம் மற்றும் தணிக்கை ஆகிய துறைகளில் குறுகிய காலத்தில் தொழில் சார்ந்த பயிற்சி அளிப்பது
• மாணவர்கள் மற்றும் ஆசிரியர்கள் பரிமாற்ற நிகழ்வுகளின் வாயிலாக வளர்ந்துவரும் வளர்ச்சித் திட்டங்கள் குறித்து ஆலோசிப்பது
• கணக்குப்பதிவியல் தொழில் சம்பந்தமாக இந்தியா மற்றும் நெதர்லாந்து நாடுகளில் கடைப்பிடிக்கப்பட்டு வரும் தடையற்ற தகவல்களை பரிமாறிக்கொண்டு, தேவை ஏற்படும்போது சர்வதேச தகவல்களையும் பரிமாறிக் கொள்ளுதல்.
இந்தியா மற்றும் நெதர்லாந்து நாடுகளில் தலைசிறந்த நிறுவனங்களுக்கு இடையே ஆன இந்த ஒப்பந்தத்தின் வாயிலாக இந்திய பட்டயக் கணக்காளர்களுக்கு வேலைவாய்ப்புகள் அதிகரிக்கப்படும்
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1675596
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 145-வது நாள்: 24 கோடிக்கும் அதிகமான தடுப்பூசிகளை இது வரை செலுத்தி முக்கிய மைல்கல்லை இந்தியா கடந்துள்ளது
கொவிட்-19 பெருந்தொற்றுக்கு எதிரான தனது போரில் முக்கிய மைல்கல்லை இந்தியா இன்று கடந்துள்ளது. இன்றிரவு 7 மணி அளவில் வெளியான தற்காலிக அறிக்கையின் படி, 24 கோடிக்கும்  அதிகமான தடுப்பூசிகளை நாடு இதுவரை செலுத்தி உள்ளது.
பரிசோதனை, கண்காணிப்பு, சிகிச்சை மற்றும் சரியான கொவிட் நடத்தைமுறை ஆகியவற்றோடு, பெருந்தொற்றின் கட்டுப்பாடு மற்றும் மேலாண்மைக்கான இந்திய அரசின் விரிவான திட்டத்தின் முக்கியத்தூணாக தடுப்பு மருந்து வழங்குதல் உள்ளது. தாராளமயமாக்கப்பட்ட மற்றும் மேம்படுத்தப்பட்ட மூன்றாம் கட்ட கொவிட்-19 தடுப்புமருந்து வழங்கல் திட்டம் 2021 மே 1 முதல் செயல்படுத்தப்பட்டு வருகிறது.
18-44 வயது பிரிவில் 19,24,924 பயனாளிகள் தங்களது முதல் டோஸ் தடுப்பூசியையும், 86,450 பயனாளிகள் தங்களது இரண்டாவது டோசையும் இன்று பெற்றனர். 37 மாநிலங்கள்/யூனியன் பிரதேசங்களில் இருக்கும் 3,38,08,845 பேர் முதல் டோசையும், 4,05,114 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இதுவரை பெற்றுள்ளனர்.
பிகார், தில்லி, குஜராத், ஹரியானா, கர்நாடகா, மத்தியப் பிரதேசம், மகாராஷ்டிரா, ராஜஸ்தான், தமிழ்நாடு, தெலங்கானா, உத்தரப் பிரதேசம் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 1978560 பேர் முதல் டோஸ் தடுப்பூசியையும், 4674 நபர்கள் இரண்டாம் டோசையும் இதுவரை செலுத்திக் கொண்டுள்ளனர். புதுச்சேரியில் 45784 பேர் முதல் டோஸ் தடுப்பூசியை இதுவரை செலுத்திக் கொண்டுள்ளனர்.
தடுப்பு மருந்து வழங்கல் நடவடிக்கையின் 145-வது நாளில் , 31,31,759 டோஸ்கள் வழங்கப்பட்டன. இன்றிரவு 7 மணி அளவில் வெளியான தற்காலிக அறிக்கையின் படி, 28,37,572 பேருக்கு முதல் டோசும், 2,94,187 நபர்களுக்கு இரண்டாவது டோசும் வழங்கப்பட்டன. இறுதி அறிக்கைகள் இன்றிரவு நிறைவு செய்யப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725760
----
(Visitor Counter : 163
அறிவியல் மற்றும் தொழில்நுட்பத்துறை
புதிய ஸ்மார்ட் போன் மூலமான ஆக்சிஜன் கருவி பேரிடர் மற்றும் மருத்துவ அவசர காலங்களில் தொடர்ந்து ஆக்சிஜனை வழங்க உதவும்
கொவிட் -19 பெருந்தொற்று போன்ற சூழ்நிலைகளிலும் இதர பேரிடர் காலங்களிலும் மிக உயர்ந்த இடங்கள் தொடர்பான பிரச்சினைகளின் போதும், எளிதில் கையாளக்கூடிய, கொண்டுசெல்லக் கூடிய ஸ்மார்ட் போன் மூலமான செலவு குறைந்த தொடர்ச்சியாக வழங்குகின்ற ஆக்சிஜன் கருவி இப்போது கிடைக்கிறது.
அண்மைக்கால பெருந்தொற்றின் போது மூச்சுத்திணறலால் பாதிக்கப்படும் நோயாளிகளுக்கு ஆக்சிஜன் ஏற்பாடு செய்வது மிகப் பெரிய சவாலாக இருந்தது. வழக்கமான ஆக்சிஜன் வழங்கும் தொழில்நுட்பங்கள், அதிக செலவு பிடிப்பதோடு, நவீன கருவிகளும், நடைமுறைகளும் தேவைப்படுவதாக உள்ளன. உரிய நேரத்தில் குறிப்பாக தொலைதூர பகுதிகளுக்கு செல்வது மிகவும் சிக்கலாக உள்ளது.
எதிர்காலத்தில் இது போன்ற நிலைமைகளை சந்திக்க எல்லா இடங்களுக்கும் எடுத்துச் செல்லவும் ஆக்சிஜனை மீண்டும் இட்டு நிரப்பவும் வசதியான கருவியை உருவாக்க புதிய தொழில்முனைவோர் முன்வந்தனர். இதையடுத்து உருவாக்கப்பட்டுள்ள கருவியை முன்களப் பணியாளர்கள், துணை மருத்துவ ஊழியர்கள், தீயணைப்பு வீரர்கள், செவிலியர்கள், மருத்துவர்கள் ஆகியோர் மருத்துவ அவசர காலங்களில் பயன்படுத்த முடியும். அதே போல் மாசுபட்ட காற்றினை சுவாசிக்கும் அபாயத்திலிருந்து சுகாதாரப் பணியாளர்களைப் பாதுகாக்கவும் இது பயன்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1809657
-----
(Visitor Counter : 119
தகவல் மற்றும் ஒலிபரப்பு அமைச்சகம்
பத்திரிகை, தொலைக்காட்சிகளுக்கான அறிவுரை
நாட்டின் பல்வேறு பகுதிகளில் ஊடகத் துறை பணியில் ஈடுபட்டிருப்பவர்களுக்கு நோய்த் தொற்று கண்டறியப்பட்ட சமீபத்திய நிகழ்வுகளைக் கருத்தில் கொண்டு, பத்திரிகைகள் மற்றும் தொலைக்காட்சி ஊடகங்களுக்கு தகவல் ஒலிபரப்பு அமைச்சகம் ஓர் அறிவுறுத்தலை வழங்கியுள்ளது.
நாட்டின் பல்வேறு பகுதிகளில் கோவிட்-19 தொடர்பான செய்திகளைச் சேகரிக்கச் செல்லும், செய்தியாளர்கள், கேமராமேன்கள், புகைப்பட செய்தியாளர்கள் உள்ளிட்ட ஊடகத் துறையினர், நோய் பாதிப்பு அதிகம் உள்ள ஹாட்ஸ்பாட் பகுதிகள் மற்றும், நோய் பாதித்த பிற பகுதிகளுக்குச் செல்லும்போது, சுகாதாரம் மற்றும் அது தொடர்பான முன்னெச்சரிக்கை நடவடிக்கைகளை எடுத்துக் கொள்ளுமாறு ஆலோசனை தெரிவிக்கப்பட்டுள்ளது. களத்தில் உள்ள தங்களது பணியாளர்கள் மற்றும் இதர பணியாளர்களுக்குத் தேவையான நோய்த் தடுப்பு வசதிகளை செய்து கொடுக்க வேண்டும் என்று ஊடகங்களின் நிர்வாகங்களுக்கு அமைச்சகம் வேண்டுகோள் விடுத்துள்ளது.
இந்த அறிவுரையின் முழு தகவல்களையும் பின்வரும் இணையதளச் சுட்டியில் தகவல் ஒலிபரப்பு அமைச்சகத்தின் இணையதளத்தில் காணலாம்:
https://mib.gov.in/sites/default/files/Advisory%20to%20Print%20and%20Electronic%20Media.pdf
(
வணிகம் மற்றும் தொழில்துறை அமைச்சகம்
கொவிட்-19 பெருந்தோற்று காரணமாக திரவ பிராண வாயுவின் உள்நாட்டு போக்குவரத்துக்காக ஐஎஸ்ஓ கொள்கலன்களை அறிமுகப்படுத்துமாறு பெட்ரோலியம் மற்றும் வெடிபொருட்கள் பாதுகாப்பு அமைப்புக்கு அனுமதி அளிக்கப்பட்டது
பிராண வாயு அதிகமாக உள்ள இடத்தில் இருந்து அதன் அவசர தேவையுள்ள இடங்களுக்கு குறுகிய கால அவகாசத்தில் அதை எடுத்து செல்லும் தேவை கொவிட் பெருந்தோற்று காரணமாக ஏற்பட்டுள்ள காரணத்தால், திரவ பிராண வாயுவை ஐஎஸ்ஓ கொள்கலன்களில் கொண்டு செல்ல அனுமதி அளிப்பது அவசியம் என்று கருதப்பட்டது.
எனவே, வர்த்தகம் மற்றும் தொழில்கள் அமைச்சகத்தின் கீழ் இயங்கும் தொழில்கள் மற்றும் உள்நாட்டு வர்த்தக ஊக்குவிப்புத் துறை, பிராண வாயுவின் உள்நாட்டு போக்குவரத்துக்காக ஐஎஸ்ஓ கொள்கலன்களை அறிமுகப்படுத்துமாறு பெட்ரோலியம் மற்றும் வெடிபொருட்கள் பாதுகாப்பு அமைப்புக்கு அனுமதி அளித்துள்ளது.
இதன் மூலம், கொரோனாவைரஸ் தொற்றுக்கிடையே ஐஎஸ்ஓ கொள்கலன்களில் பிராண வாயுவை நாட்டின் பல்வேறு பகுதிகளுக்கு சாலை வழியே எடுத்து செல்வது அதன் பாதுகாப்பான மற்றும் துரித போக்குவரத்தை உறுதி செய்யும்.
பிராண வாயு உற்பத்தியாளர்கள் மற்றும் பங்குதாரர்களை கலந்தாலோசித்தப் பிறகு இந்த முடிவு எடுக்கப்பட்டது. அவசர காலத்தை எதிர்கொள்வதற்காக ஆரம்பத்தில் ஒரு வருடத்துக்கு இந்த அனுமதி வழங்கப்பட்டுள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleseDetail.aspx?PRID=1658008
-----
(Visitor Counter : 157